Gunta Šnipke

Gunta Šnipke (dzimusi 1955. gada 16. aprīlī Liepājā) ir dzejniece un arhitekte. 

Pēc arhitektūras studijām strādājusi Rīgā, 1981. gadā atgriezusies Liepājā. Pēc viņas projekta Liepājā 1987. gadā izveidota gājēju iela, uzceltas vairākas dzīvojamās mājas. G. Šnipke bijusi Liepājas pilsētas galvenā māksliniece (1998 -2003) un  Liepājas pilsētas būvvaldes arhitekte (2003-2023). Publicējusi rakstus par arhitektūru,  žurnāla "Latvijas Architektūra" redkolēģijas locekle no 1998.gada līdz 2023.gadam.Notiks Guntas Šnipkes dzejas grāmatas "Ceļi" atvēršana.IrLiepāja.lv, 18. aprīlī, 2018.

Dzejas publikācijas kopš 1970. gada. Dzeja publicēta žurnālos "Karogs", "Domuzīme", kā arī portālos "Satori" un "Punctum". G. Šnipkes dzejoļu kopa publicēta jauno autoru kopkrājumā "Acis" (1987) un kopkrājumā "Liepājnieku smilšu rausis" (1999). Žurnālā "Teātra Vēstnesis" 1997. gada 2. numurā publicēta viņas luga "Brīnums. Ziemassvētku pasaka", tā iestudēta Liepājas teātrī 1996. gadā. 2008. gadā piedalījusies Zigmara Liepiņa muzikālā koncertuzveduma “Kapteiņa stāsti” veidošanā.“Dvēseli nosvētī rīkstes”: Guntas Šnipkes dzeja. Latvijas Avīze, 2015, 6. oktobris. Latvijas Rakstnieku savienības biedre (2008).

Krājums "Ceļi" 2018.gadā saņēmis Ventspils pilsētas domes un Ventspils Starptautiskās Rakstnieku un tulkotāju mājas balvu "Sudraba tintnīca", 2018. gada Dzejas dienu balvuDzejas dienu balvu saņem Gunta Šnipke par krājumu “Ceļi” , kā arī nominēts 2019.gada Latvijas literatūras gada balvai.

Kurzemes Prozas lasījumu uzvarētāja 2019., 2022. un 2023. gadā.

Atzinības krusta virsniece ar Ordeņu kapitula 2024. gada 10. aprīļa lēmumu.

 Bibliogrāfija 
 Dzejoļu krājumi 
 …bērns ienāca… Liepāja: Pūcastis, 1995.
 …un jūra. Liepāja: Sabiedrības attīstības centrs, 2008.
 Ceļi. Rīga: Mansards, 2018.
 Kā. Rīga: Latvijas mediji, 2024.

 Grāmatas bērniem 
Desmit desas debesīs. Rīga: Mansards, 2021.
Ineses māja. Rīga: Liels un mazs, 2022.

 Atsauces 

Kategorija:Latvijas dzejnieki